CELEX: 62007CN0529
Language: sl
Date: 2007-11-28 00:00:00
Title: Zadeva C-529/07: Predlog za sprejetje predhodne odločbe, ki ga je vložilo Oberster Gerichtshof (Avstrija) 28. novembra 2007 – Chocoladefabriken Lindt & Sprüngli AG proti Franz Hauswirth GmbH

9.2.2008   
            
            
               SL
            
            
               Uradni list Evropske unije
            
            
               C 37/13
            
         Predlog za sprejetje predhodne odločbe, ki ga je vložilo Oberster Gerichtshof (Avstrija) 28. novembra 2007 – Chocoladefabriken Lindt & Sprüngli AG proti Franz Hauswirth GmbH
   (Zadeva C-529/07)
   (2008/C 37/17)
   Jezik postopka: nemščina
   Predložitveno sodišče
   Oberster Gerichtshof (Avstrija)
   Stranki v postopku v glavni stvari
   
      Tožeča stranka: Chocoladefabriken Lindt & Sprüngli AG
   
      Tožena stranka: Franz Hauswirth GmbH
   Vprašanja za predhodno odločanje
   
               1.
            
            
               Ali je treba člen 51(1)(b) Uredbe Sveta (ES) št. 40/94 z dne 20. decembra 1993 o znamki Skupnosti (1) (UL L 11, 14.1.1994, str. 1) razlagati tako, da je treba prijavitelja znamke šteti kot da ni ravnal v dobri veri, ker je v času prijave vedel, da konkurent v (vsaj eni) državi članici uporablja enako oziroma podobno znamko, ki bi jo lahko potrošnik zamenjal z enakimi oziroma podobnimi proizvodi ali storitvami, in ker znamko registrira z namenom, da bi konkurentu preprečil, da bi jo še naprej uporabljal?
            
         
               2.
            
            
               Ali je treba v primeru nikalnega odgovora na prvo vprašanje prijavitelja znamke šteti kot da ne ravna v dobri veri, če registrira znamko z namenom, da bi konkurentu preprečil, da bi jo še naprej uporabljal, čeprav v času registracije ve ali mora vedeti, da je konkurent pridobil „pridobljeno pravico“ z uporabo enake oziroma podobne znamke za enake oziroma podobne proizvode ali storitve, ki bi jih potrošnik lahko zamenjal?
            
         
               3.
            
            
               Ali je treba v primeru pritrdilnega odgovora na prvo ali drugo vprašanje izključiti nedobrovernost, če je prijaviteljeva znamka na trgu že postala splošno znana in je s tem pridobila varstvo na podlagi konkurenčnega prava?
            
         
      (1)  UL L 11, 14.1.1994, str. 1.